CRKSV Jong Holland

CRKSV Jong Holland (ofisialmente Curaçaose Rooms Katholieke Sport Vereniging Jong Holland) ta un klup di futbòl na Willemstad, Kòrsou ku ta militá den Liga Kòrsou. E klup ta konosí tambe komo e Trikolónan. Na Kòrsou, e ta e di dos klup mas bieu i e ekipo mas éksitoso despues di SUBT. E ta e úniko klup eksistente ku for di e promé kampeonato ofisial di Kòrsou na 1923 a forma parti di e divishon superior.Elbert Marquez,  60 aña trikolor, Amigoe (20 di yüli 1979) 

 Historia 
Jong Holland a wòrdu fundá dia 15 di yüli 1919 pa frater Richardus i frater Alardus, ku tabata Fraters di Tilburg di St. Vincentiusschool na Otrobanda.Jong Holland 46 jaar jong, Amigoe (16 di yüli 1965) E tabata un di promé klupnan pa afiliá na CVB despues ku esaki a ser fundá dia 23 di mei 1921. E promé ekipo na 1919 tabata konsisti di e siguiente hungadonan: V. Fraai, J. Hoek, A. Rodriguez, E. Brands, F. Koestveld, M. Belmonte, H. Hernandez, C. Hernandez, A. Weifort, M. Firma i A. Jourdain. Den e promé añanan regularmente nan tabata hunga kontra di “Sparta” i “Sarto”, e dos klupnan di futbòl mas fuerte di e tempu ei. Na 1923 e klup a partisipá pa promé bes na un torneo organisá pa CVB, terminando na di tres lugá den e divishon superior i na promé lugá den e di dos divishon. Desde 1926 el a sali viktorioso den e liga mas altu na diesseis okashon. 

Jong Holland tabata e promé ekipo pa bai ku e Kopa antiano, ku a ser disputa pa promé bes na 1960. Apesar di su éksito na kas e klup nunka no a yega e fase final di e CONCACAF Champions' League, kedando kada bes eliminá durante e fasenan promé. Den kurso di añanan Jong Holland a produsí varios hungadó talentoso ku a defende e honor di Kòrsou i Antia Hulandes riba velt di bala. 

E trikolónan tin un velt di bala na Brievengat i ta hunga den Stadion Ergilio Hato. Su kolónan ta blou-korá.

 Lista di Honor 
Liga Kòrsou: 17
 kampeon na 1926, 1928, 1932, 1936, 1938, 1940, 1944, 1949, 1950, 1953, 1960, 1978, 1981, 1999, 2018, 2021, 2022
 supkampeon na 1933, 1936-37, 1938-39, 1940-42, 1944-46, 1947, 1952, 1965, 1976, 1977, 1984, 1992, 2025

Kopa antiano: 5
 kampeon na 1960, 1966, 1977, 1978, 1982
 finalista na 1965, 1979, 1984, 1999

Kopa ABC: 
 finalista na 2018

 (Eks-)hungadó konosí 
 20px|border Criston Brunkard
 20px|border Quinton Christina
 20px|border Ergilio Hato
 20px|border Federico Jansen
 20px|border Maximiliano Juliana
 20px|border Frans Kelkboom
 20px|border Pedro Matrona
 20px|border Juan Lampe (portero)

 Mira tambe 
 Lista di klup di futbòl na Kòrsou

Category:Futbòl na Kòrsou

Category:Futbòl na Kòrsou